CELEX: 62017CA0205
Language: ro
Date: 2018-07-25 00:00:00
Title: Cauza C-205/17: Hotărârea Curții (Camera a opta) din 25 iulie 2018 – Comisia Europeană/Regatul Spaniei (Neîndeplinirea obligațiilor de către un stat membru – Colectarea și tratarea apelor urbane reziduale – Directiva 91/271/CEE – Articolele 3 și 4 – Hotărâre a Curții prin care se constată o neîndeplinire a obligațiilor – Neexecutare – Articolul 260 alineatul (2) TFUE – Sancțiuni financiare – Penalități cu titlu cominatoriu și sumă forfetară)

17.9.2018   
            
            
               RO
            
            
               Jurnalul Oficial al Uniunii Europene
            
            
               C 328/17
            
         
      Hotărârea Curții (Camera a opta) din 25 iulie 2018 – Comisia Europeană/Regatul Spaniei
      (Cauza C-205/17) (1)
      
      ((Neîndeplinirea obligațiilor de către un stat membru - Colectarea și tratarea apelor urbane reziduale - Directiva 91/271/CEE - Articolele 3 și 4 - Hotărâre a Curții prin care se constată o neîndeplinire a obligațiilor - Neexecutare - Articolul 260 alineatul (2) TFUE - Sancțiuni financiare - Penalități cu titlu cominatoriu și sumă forfetară))
      (2018/C 328/20)
      Limba de procedură: spaniola
      
         Părțile
      
      
         Reclamantă: Comisia Europeană (reprezentanți: E. Manhaeve și E. Sanfrutos Cano, agenți)
      
         Pârât: Regatul Spaniei (reprezentant: A. Gavela Llopis, agent)
      
         Dispozitivul
      
      
                  1.
               
               
                  Prin neadoptarea tuturor măsurilor necesare pe care le presupune executarea Hotărârii din 14 aprilie 2011, Comisia/Spania (C-343/10, nepublicată, EU:C:2011:260), Regatul Spaniei nu și-a îndeplinit obligațiile care îi revin în temeiul articolului 260 alineatul (1) TFUE.
               
            
                  2.
               
               
                  În cazul în care neîndeplinirea obligațiilor constatată la punctul 1 persistă în ziua pronunțării prezentei hotărâri, obligă Regatul Spaniei la plata către Comisia Europeană a unei penalități cu titlu cominatoriu de 10 950 000 de euro pe semestru de întârziere în punerea în aplicare a măsurilor necesare pentru a se conforma Hotărârii din 14 aprilie 2011, Comisia/Spania (C-343/10, nepublicată, EU:C:2011:260), începând cu data pronunțării prezentei hotărâri până la executarea completă a Hotărârii din 14 aprilie 2011, Comisia/Spania (C-343/10, nepublicată, EU:C:2011:260), cuantumul efectiv urmând să fie calculat la sfârșitul fiecărei perioade de șase luni prin reducerea cuantumului total aferent fiecăreia dintre aceste perioade cu un procent corespunzător proporției reprezentate de numărul de echivalent-locuitori al aglomerărilor ale căror sisteme de colectare și/sau de tratare a apelor urbane reziduale au fost puse în acord cu Hotărârea din 14 aprilie 2011, Comisia/Spania (C-343/10, nepublicată, EU:C:2011:260), la finalul perioadei avute în vedere, în raport cu numărul de echivalent-locuitori al aglomerărilor care nu dispun de astfel de sisteme în ziua pronunțării prezentei hotărâri.
               
            
                  3.
               
               
                  Obligă Regatul Spaniei la plata către Comisia Europeană a unei sume forfetare în cuantum de 12 milioane de euro.
               
            
                  4.
               
               
                  Obligă Regatul Spaniei la plata cheltuielilor de judecată.
               
            
         (1)  JO C 195, 19.06.2017.